section_heading: Povijest
paragraph_text: Kroz 1980-e dva nova podžanra su se razvila iz anarho punka: crust punk i d-beat. Crust punk je mješao anarho punk s metalom i predvodili su ga sastavi kao što su Antisect, Sacrilege i Amebix. D-beat je bio brži i brutalniji oblik punk glazbe koji su stvorili sastavi kao što su Discharge i The Varukers. Paralelno s nastankom ovih podžanrova mnogi američki hardcore punk sastavi su preuzimali anarho punk ideologiju, uključujući MDC i Reagan Youth.